Andromeda galaksio

La Andromeda Galaksio (M31, Messier 31, aliaj indikoj — NGC 224, PGC 2557, UGC 454, MCG 7-2-16, ZWG 535.17) estas galaksio en konstelacio Andromedo, laŭ kiu ĝi estis nomita.

En la astronomia katalogo de Messier ĝi havas la nomon "M31".
Ĉi tiu objekto estis jam en la originala versio de NGC-katalogo.

Ĝi situas ĉirkaŭ 2,52 milionoj da lumjaroj for de ni kaj estas la plej malproksima objekto videbla nudokule de sur Tero.

Ĝi estas la plej granda galaksio en la "loka grupo" de galaksioj, al kiuj apartenas nia propra galaksio, la Lakta vojo. Tiuj du galaksioj tiom proksimas, ke pro gravito ili proksimiĝadas, kvankam ĝenerale galaksioj malproksimiĝas.
Post ĉirkaŭ tri miliardoj da jaroj la du galaksioj kolizios kaj unuiĝos, formante eliptikan galaksion.

La Andromeda Galaksio kaj la Magelanaj Nuboj estas la solaj galaksioj videblaj nudokule, la Andromeda Galaksio kiel svaga makuleto iom flanke de la tri laŭvicaj steloj de Andromedo. Sed fakte tiu svaga makuleto ne estas la Galaksio, kiu proksima kiom ĝi estas de la tero havas angulan diametron sepoblan tiun de la luno. Pro malfortigo de ĝia lumo nur la densega centro, tiaforme, videblas.

NGC 206 estas parto de Andromeda galaksio.

 Bildaro 

 Moviĝo de la Andromeda galaksio 
La Andromeda galaksio alproksimiĝas al nia galaksio kun rapideco de 114 km/s. Post 4 ĝis 10 miliardoj da jaroj eble la du galaksioj kolizios.

 Vidu ankaŭ 

 Messier-katalogo
 Loka Grupo
 NGC-katalogo
 interagantaj galaksioj

 Eksteraj ligiloj 

 http://www.seds.org/messier/m/m031.html 
 http://antwrp.gsfc.nasa.gov/apod/ap040718.html
 http://astronomia.pl/wiadomosci/index.php?id=733

0224
Kategorio:Messier-objektoj
Kategorio:Andromedo (konstelacio)
Kategorio:Spiralaj galaksioj